## dachser_inteligent_logistics

Tlačová správa Bratislava 27. 2. 2019

**DACHSER sa umiestnil na 3. priečke medzi nemeckými poskytovateľmi logistických služieb**

**Nedávno publikovaný rebríček „Top 100 in Logistics“ radí spoločnosť Dachser na popredné miesta medzi poskytovateľmi logistických služieb na nemeckom trhu a v súčasnej dobe je treťou spoločnosťou z pohľadu príjmov.**

Správa o najlepších logistických spoločnostiach v Európe, publikovaná Fraunhofer Center for Applied Research on Supply Chain Services SCS v spolupráci s časopisom DVZ a nemeckou logistickou asociáciou (BVL), predstavuje stovku logistických spoločností v Nemecku, ktoré majú najväčšie príjmy.

Tento rok podľa predbežného oznámenia spoločnosti DVZ DACHSER predbehol logistickú a zasielateľskú spoločnosť Kühne + Nagel, najvyššie priečky rebríčka patria spoločnostiam Deutsche Post DHL a Deutsche Bahn.

Správa "Top 100 in Logistics" je od roku 1995 každoročne najpodrobnejšou štúdiou nemeckého a európskeho logistického trhu. Zahŕňa hodnotenie najväčších logistických firiem v Nemecku a v ďalších 28 európskych krajinách, rovnako ako ďalšie rebríčky pre všetky kategórie nemeckého i európskeho logistického trhu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk